Jon Reidar Øyan

Jon Reidar Øyan (født 15. april 1981 i Snillfjord) er en norsk politiker (Ap). Han var leder i Landsforeningen for lesbiske, homofile, bifile og transpersoner (LLH; nå Fri) fra 2004 til 2008. Han var politisk rådgiver i Arbeidsdepartementet fra 2009 til 2011, først for statsråd Rigmor Aasrud og deretter for statsråd Hanne Bjurstrøm. I 2011 var han politisk rådgiver i Justis- og politidepartementet.Politisk rådgiver i Justis- og beredskapsdepartementet Han var politisk rådgiver for statsråd Rigmor Aasrud i Fornyings-, administrasjons- og kirkedepartementet fra 2011 til 2013.

Øyan engasjerte seg tidlig som lokalpolitiker for Arbeiderpartiet, og gikk etter hvert over til å jobbe med interessepolitikk. Han satt i sentralstyret til Elevorganisasjonen i perioden 2000–2001, og satt også i styret til Lånekassen i denne perioden. Etter en kampvotering på landsmøtet i 2004 ble han valgt som leder av Landsforeningen for lesbisk og homofil frigjøring, og markerte seg ved å profilere organisasjonen svært tydelig i media. Øyan ble gjenvalgt på landsmøtet til LLH i 2006, men valgte å ikke stille til gjenvalg på landsmøtet i juni 2008.Gaysir: Karen Pinholt ny LLH-leder  (9. juni 2008) Etter en kort periode som informasjonsrådgiver i Geelmuyden.Kiese, ble Øyan ansatt som rådgiver for Arbeiderpartiets stortingsgruppe i 2009. I februar 2013 ble Øyan valgt inn i styret i Homonettverket, der han ble leder i 2016.

 Referanser 

 Eksterne lenker 



Kategori:Lokalpolitikere i Snillfjord
Kategori:Ap-politikere i Sør-Trøndelag
Kategori:Politiske rådgivere i Regjeringen Stoltenberg II
Kategori:Politiske rådgivere fra Arbeiderpartiet
Kategori:Forkjempere for skeives rettigheter
Kategori:Personer fra tidligere Snillfjord kommune
Kategori:Personer tilknyttet Geelmuyden.Kiese
Kategori:Norske aktivister
Kategori:Norske organisasjonsledere